Entusiasme: Donbass symfoni
Entusiasme: Donbass symfoni (ukrainsk: Ентузіязм: Симфонія Донбасу) er en sovjetisk tonefilm fra 1931 instrueret af Dsiga Vertov. Det er den første film udgivet af det ukrainske filmstudie Ukrainfilm (Українфільм). Filmens lydside anses eksperimentiel og avant-garde på grund af sin brug af lyde af maskiner, fabrikker og industri; menneskelige stemmer spiller en mindre rolle i filmen. Filmen er også bemærkelsesværdig ved at være dokumentarisk og optaget uden for et filmstudie.

Handling og formål 
Filmen blev skabt for at fremme og fejre Stalins første femårsplan, der blev forsøgt gennemført i årene fra 1928 til 1932. Filmen udspiller sig i Ukraines Donbassregion, der som følge af sin forholdsvis udviklede mine- og sværindustri var et vigtigt element i femårsplanen.

Filmen understreger betydningen af kul og der vises i filmen adskillige billeder og scener med kularbejdere, kulovne, kulminer og vogne lastet med kul.

Litteratur 
 Annette Michelson ed. Kevin O’Brien tr. Kino-Eye: The Writings of Dziga Vertov, University of California Press, 1995.
 Bulgakowa, Oksana, and David Bordwell. "The Ear against the Eye: Vertov's "Symphony" [with Response]." Monatshefte 98, no. 2 (2006): 219-43.
 John MacKay, “Disorganized Noise: Enthusiasm and the Ear of the Collective”

Referencer

Eksterne henvisninger 
 

Sovjetiske film fra 1931
Dokumentarfilm